
  
8 DR 30.10.2019 

 

 

2. Dato' Sri Reezal Merican bin Naina Merican [Kepala Batas] minta Menteri Luar 
Negeri menyatakan kesan kerjasama eksplorasi gas dan minyak di antara China National 
Offshore Oil Corporation (CNOOC) dan Philippine National Oil Company-Exploration 
Corporation (PNOC-EC) di Laut China Selatan akan merubah dinamik hubungan di Laut 
China Selatan.  

Timbalan Menteri Luar Negeri [Dato’ Haji Marzuki bin Yahya]: Bismillahir 
Rahmanir Rahim. Assalamualaikum warahmatullahi wabarakatuh.  

Tuan Yang di-Pertua, saya mengucapkan terima kasih kepada Yang Berhormat 
Kepala Batas di atas pertanyaan yang dikemukakan. Tuan Yang di-Pertua, sebagaimana 
Dewan yang mulia ini sedia maklum, isu Laut China Selatan merupakan suatu isu yang 
sensitif dan kompleks. Sehubungan dengan itu, ia memerlukan satu pendekatan yang 
komprehensif untuk mengelakkan ketegangan antara pihak-pihak yang berkaitan. Pendirian 
Malaysia berhubung isu Laut China Selatan adalah jelas dan konsisten untuk memastikan 
keamanan dan kestabilan serantau.  

Malaysia berpendirian semua pihak perlu menghormati undang-undang 
antarabangsa, menyelesaikan sebarang pertelingkahan secara am dan mengelakkan 
penggunaan kekerasan atau ancaman kekerasan. Ini termasuklah melalui usaha-usaha 
kerjasama untuk meningkatkan hubungan antara satu sama lain bagi kepentingan politik, 
ekonomi dan sosial. Dalam hal ini, Malaysia mengambil maklum keputusan oleh kedua-dua 
negara, Filipina dan China untuk menjalin kerjasama dalam bidang eksplorasi hidrokarbon 
melalui Philippine National Oil Company-Exploration Corporation dan antara China National 
Offshore Oil Corporation. Saya percaya kedua-dua negara tersebut telah membuat 
pertimbangan sewajarnya dalam mencapai keputusan tersebut.  

Tuan Yang di-Pertua, menyentuh mengenai dinamik hubungan di Laut China 
Selatan, mekanisme kerjasama dan rundingan ASEAN-China masih berterusan. Selain 
daripada komited dengan pelaksanaan Deklarasi Tatalaku Pihak-pihak Berkepentingan di 
Laut China Selatan, negara-negara ASEAN dan China sedang meneruskan rundingan kod 
tatalaku di Laut China Selatan dengan momentum yang positif. Malah, Filipina merupakan 
negara penyelaras (country coordinator) bagi hubungan dialog ASEAN-China untuk tempoh 
tahun 2018 ke 2021.  

Tuan Yang di-Pertua, menurut maklumat awal yang diperolehi, adalah difahamkan 
bahawa cadangan kerjasama eksplorasi hidrokarbon antara Filipina dan China ini tidak akan 
melibatkan kawasan perairan Malaysia berdasarkan peta Malaysia 1979. Walau 
bagaimanapun, Kerajaan Malaysia akan sentiasa memantau perkembangan berhubung 
perkara ini untuk memastikan hak-hak kedaulatan dan kepentingan negara sentiasa 
terpelihara. Terima kasih.  

Dato’ Sri Reezal Merican bin Naina Merican [Kepala Batas]: Baik. Saya fikir Yang 
Berhormat Timbalan Menteri tadi tak beri penjelasan yang betul, tepat sikit. Sebab saya 
hendak dapat penjelasan sebab bila mana berlakunya kerjasama ini, ada suatu benda yang 
agak janggal. Sebab Philippines dalam Tribunal Timbang Tara pada 2016 telah diberi 
ataupun has been granted award tentang keputusan yang memihakkan kepada Philippines 
tentang berkaitan dengan keabsahan status-status maritime features di dalam kawasan 
perairan Philippines. Namun begitu, China tidak mengiktiraf. Jadi, dapat dilihat seakan-akan 
kerjasama ini membentuk suatu bentuk seakan-akan Philippines has been submissive to 
China.  

Ini juga akan dilihat sebagai membuka laluan atau lesen besar untuk China 
membuat tuntutan lebih keras ke atas kawasan-kawasan zon ekonomi eksklusif negara yang 
lain. Soalan saya ialah adakah ini tidak menimbulkan kerisauan kepada Wisma Putra dan 
adakah Wisma Putra akan membangkitkan perkara ini di sidang kemuncak ASEAN pada 
November ini.  

Yang keduanya ialah saya pernah bangkitkan apakah Wisma Putra tidak bercadang 
untuk membentuk satu bentuk caucus di kalangan the four ASEAN claimant states Malaysia, 
Vietnam, Philippines dan juga Brunei.  



2. Dato' Sri Reezal Merican bin Naina Merican [Kepala Batas] minta Menteri Luar Negeri menyatakan kesan kerjasama eksplorasi gas dan minyak di antara China National Offshore Oil Corporation (CNOOC) dan Philippine National Oil Company-Exploration Corporation (PNOC-EC) di Laut China Selatan akan merubah dinamik hubungan di Laut China Selatan. Timbalan Menteri Luar Negeri [Dato' Haji Marzuki bin Yahya]: Bismillahir Rahmanir Rahim. Assalamualaikum warahmatullahi wabarakatuh. Tuan Yang di-Pertua, saya mengucapkan terima kasih kepada Yang Berhormat Kepala Batas di atas pertanyaan yang dikemukakan. Tuan Yang di-Pertua, sebagaimana Dewan yang mulia ini sedia maklum, isu Laut China Selatan merupakan suatu isu yang sensitif dan kompleks. Sehubungan dengan itu, ia memerlukan satu pendekatan yang komprehensif untuk mengelakkan ketegangan antara pihak-pihak yang berkaitan. Pendirian Malaysia berhubung isu Laut China Selatan adalah jelas dan konsisten untuk memastikan keamanan dan kestabilan serantau. Malaysia berpendirian semua pihak perlu menghormati undang-undang antarabangsa, menyelesaikan sebarang pertelingkahan secara am dan mengelakkan penggunaan kekerasan atau ancaman kekerasan. Ini termasuklah melalui usaha-usaha kerjasama untuk meningkatkan hubungan antara satu sama lain bagi kepentingan politik, ekonomi dan sosial. Dalam hal ini, Malaysia mengambil maklum keputusan oleh kedua-dua negara, Filipina dan China untuk menjalin kerjasama dalam bidang eksplorasi hidrokarbon melalui Philippine National Oil Company-Exploration Corporation dan antara China National Offshore Oil Corporation. Saya percaya kedua-dua negara tersebut telah membuat pertimbangan sewajarnya dalam mencapai keputusan tersebut. Tuan Yang di-Pertua, menyentuh mengenai dinamik hubungan di Laut China Selatan, mekanisme kerjasama dan rundingan ASEAN-China masih berterusan. Selain daripada komited dengan pelaksanaan Deklarasi Tatalaku Pihak-pihak Berkepentingan di Laut China Selatan, negara-negara ASEAN dan China sedang meneruskan rundingan kod tatalaku di Laut China Selatan dengan momentum yang positif. Malah, Filipina merupakan negara penyelaras (country coordinator) bagi hubungan dialog ASEAN-China untuk tempoh tahun 2018 ke 2021. Tuan Yang di-Pertua, menurut maklumat awal yang diperolehi, adalah difahamkan bahawa cadangan kerjasama eksplorasi hidrokarbon antara Filipina dan China ini tidak akan melibatkan kawasan perairan Malaysia berdasarkan peta Malaysia 1979. Walau bagaimanapun, Kerajaan Malaysia akan sentiasa memantau perkembangan berhubung perkara ini untuk memastikan hak-hak kedaulatan dan kepentingan negara sentiasa terpelihara. Terima kasih. Dato' Sri Reezal Merican bin Naina Merican [Kepala Batas]: Baik. Saya fikir Yang Berhormat Timbalan Menteri tadi tak beri penjelasan yang betul, tepat sikit. Sebab saya hendak dapat penjelasan sebab bila mana berlakunya kerjasama ini, ada suatu benda yang agak janggal. Sebab Philippines dalam Tribunal Timbang Tara pada 2016 telah diberi ataupun has been granted award tentang keputusan yang memihakkan kepada Philippines tentang berkaitan dengan keabsahan status-status maritime features di dalam kawasan perairan Philippines. Namun begitu, China tidak mengiktiraf. Jadi, dapat dilihat seakan-akan kerjasama ini membentuk suatu bentuk seakan-akan Philippines has been submissive to China. Ini juga akan dilihat sebagai membuka laluan atau lesen besar untuk China membuat tuntutan lebih keras ke atas kawasan-kawasan zon ekonomi eksklusif negara yang lain. Soalan saya ialah adakah ini tidak menimbulkan kerisauan kepada Wisma Putra dan adakah Wisma Putra akan membangkitkan perkara ini di sidang kemuncak ASEAN pada November ini. Yang keduanya ialah saya pernah bangkitkan apakah Wisma Putra tidak bercadang untuk membentuk satu bentuk caucus di kalangan the four ASEAN claimant states Malaysia, Vietnam, Philippines dan juga Brunei.